Ulica Đorđa Stanojevića
Ulica Đorđa Stanojevića se nalazi na Novom Beogradu. Prostire se lučno od poslovnog parka Airport City Belgrade do železničke pruge, nastavak ulice posle železničke pruge je pod nazivom Španskih boraca.

Dužina ulice iznosi 1.600 metara.

U ulici Đorđa Stanojevića nalaze se sledeći objekti: poslovni park Airport City Belgrade, Rodić Mega Market, Mercedesov servis, Simensov servis, srednja Tehnička škola „Novi Beograd“, Ruska škola u Beogradu, kompleks stambenih i poslovnih zgrada Belvil i garaža Gradskog saobraćajnog preduzeća.

Stari naziv ulice je Milutina Milankovića, do 2006. godine, kad je Treći bulevar poneo ime Milutina Milankovića, a ova ulica ime rektora Beogradskog univerziteta Đorđa Stanojevića.

Reference 

Ulice Novog Beograda